సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కాశ్మీరీలకు థ్యాంక్సంటూ మళ్లీ నోరు జారిన పాక్ కెప్టెన్
పాకిస్థాన్ క్రికెట్ జట్టు కెప్టెన్ షాహిద్ అఫ్రిదీ మళ్లీ నోరు జారాడు.
TNN | Updated:
Mar 25, 2016, 09:16PM IST
పాకిస్థాన్ క్రికెట్ జట్టు కెప్టెన్ షాహిద్ అఫ్రిదీ మళ్లీ నోరు జారాడు. ఇటీవల కోల్కతాలో టీమిండియాతో మ్యాచ్ సందర్భంగా కాశ్మీరీల ప్రస్తావన తెచ్చి అఫ్రిదీ విమర్శల పాలైన సంగతి తెలిసిందే. తాజాగా మళ్లీ మరోమారు అతగాడి నోట నుండి కాశ్మీర్ ప్రస్తావన వచ్చింది. ఆస్ట్రేలియాతో జరిగిన టి20 మ్యాచ్ సందర్భంగా అతగాడు కాశ్మీరీలకు థ్యాంక్స్ చెప్పాడు. పాకిస్థాన్ జట్టుకు మద్దతుగా తరలివచ్చి తమకు ధైర్యాన్ని ఇచ్చేందుకు కాశ్మీరీలు వచ్చారని అతగాడు వ్యాఖ్యానించాడు. కోల్కతాలో టీమిండియాతో మ్యాచ్ సందర్భంలో కూడా అతగాడు ఇదే వ్యాఖ్యలు చేసి వివాదం రేపిన సంగతి తెలిసిందే. ఆస్ట్రేలియాతో శుక్రవారం జరిగిన టి20 మ్యాచ్ లో పాక్ 21 పరుగుల తేడాతో పరాజయం పాలైంది. ఈ పరాజయంతో ఆ జట్టు సెమిస్ అర్హత కోల్పోయి ఇంటి బాట పట్టాల్సి వచ్చింది.